Όλα ήταν εξαιρετικά, πολύ καλύτερα απ' ό,τι περίμενα. Μέσα σε λίγα τετραγωνικά κατάφεραν οι ιδιοκτήτες με καλαισθησία να καλύψουν απόλυτα όλες τις πιθανές λειτουργικές ανάγκες (γραφείο εργασίας με εκτυπωτή και αναλώσιμα, μεγάλη τηλεόραση με ευχάριστο καθιστικό, πλυντήριο ρούχων στο μπάνιο, μεγάλο και άνετο κρεβάτι, κουζίνα με όλα τα απαραίτητα). Στο σπίτι υπήρχε και χριστουγεννιάτικη διακόσμηση λόγω εποχής! Η άφιξη και η αναχώρηση γίνονται ανεξάρτητα με ειδική θυρίδα, πάρκιγκ υπάρχει ελεύθερο στον δρόμο και για το καλωσόρισμα διατίθεται κρασί και σνακς! Η τιμή είναι εκπληκτική και οι ιδιοκτήτες ευγενικοί και διακριτικοί, ανταποκρίνονται δε στα πάσης φύσεως αιτήματα άμεσα! Ευχαριστώ πολύ και πάλι για την όμορφη φιλοξενία!